# Sintel

Sintel a zo trede film-berr frank eus ar Blender institute, goude Elephants Dream ha Big Buck Bunny. E anv kod a oa Durian, aozet eo bet gant poelladoù frank hepken (war-bouez evit ar sonerezh) ha gant ar poellad Blender dreist-holl. Ar film a zo dasparzhet dindan al lañvaz Creative Commons Attibution 3.0. Holl ar restroù o deus servijet evit aozadur ar film a vo lakaet war internet da pellgargañ en un doare dieub e-pad an diskar-amzer 2010.
Ar produadur a zo bet diskleriet ar 5 a viz Mae 2009, ha kroget eo bet da vezañ aozet ar 1añ a viz Gwengolo 2009. Ur c'hentañ skignadenn a zo bet d'ar 27 a viz Gwengolo 2010 en Izelvroioù. Ar film a zo war Internet abaoe an 30 a viz Gwengolo 2010. Evel evit ar raktresoù all, krouet eo bet gant ar pal lakaat en a-raok ha gwelaat Blender, met ar wech-mañ en ur wiriekaat savadur ar stumm 2.50 eus ar poellad.
Tem ar film-berr a zo bed an heroic fantasy. An anv kod a zeu eus durian, frouezh eus Gevredazia , a zo, evel ma lar an aozerien :
    An durian a zo frouezh aziat, vil ha flaerius, met saourus. Un anv kod dreist evit ur raktres film evit ar grennarded, war tem troioù-kaer gant kalz a virvilh, euzhviled hag un harozez !
Ar meizad orin a zo bet aozet gant Martin Lodewijk, anavezet en Izelvroioù evit comics, met ar skript a zo bet skrivet gant Esther Wouda, asambles gant Colin Levy (aozer), David Revoy (concept art), ha Ton Roosendaal (produour). Ar skipailh, stummet gant tud a youl vat choazet e touezh 150 kannad, a oa savet gant 6 arzour ha daou diorroer. Deuet eo 5 arzour all e-pad ar produadur.

## Istor

Ur plac'h yaouank, Sintel, a gav un aerouantig gloazet war un doenn. Pareañ a ra anezhañ ha kavout a ra un anv : Scales. Siwazh, skrapet eo gant un aerouant gour. Sintel a glask neuze war e lerc'h er ur bed dañjerus...

## Izili ar raktres

Listenn an izili er raktres a zo bet diskleriet an 20 a viz even 2009, savet eo gant:
Produour :
* Ton Roosendaal
Meizad :
* Martin Lodewijk (meizad)
* Esther Wouda (istor)
* David Revoy (concept art)
Skipailh :
* Colin Levy (aozour, 3D hollek)
* Angela Guenette (modeladur, rigging, bevaat)
* Ben Dansie (3D hollek)
* Nathan Vegdahl (rigging, bevaat)
* Lee Salvemini (bevaat)
* Soenke Maeter (materi, gouloù, kompozadur)
* Pablo Vazquez (gouloù, kompozadur)
* Beorn Leonard (bevaat)
* William Reynish (bevaat)
* Jeremy Davidson (bevaat)
* Dolf Veenliet (skeudennadur, kompozadur)
* Jan Morgenstern (sonerezh, sonioù)
Skor teknikel :
* Brecht van Lommel
* Campbell Barton
Mouezhioù$^,$:
* Halina Reijn : Sintel
* Thom Hoffman : Ar chaman

## Poelladoù implijet

* Blender 2.50 (stumm alpha)
* GIMP
* Inkscape
* MyPaint
* Krita
* OpenEXR
* Python
* SVN
* Ubuntu GNU/Linux (stumm 64 bits)

## Gwelet ivez
### Pennadoù kar

* Blender Foundation
* Elephants Dream
* Big Buck Bunny

### Liammoù diavaez

* (en) Lec'hienn ofisiel

## Daveoù

* ↑ (en)
* ↑ Blender Foundation Releases Open Source Movie Sintel
* ↑ (en)https://web.archive.org/web/20101110012117/http://www.sintel.org/about
* ↑ (en)https://web.archive.org/web/20101112150239/http://www.sintel.org/sharing
* ↑ (en)http://durian.blender.org/news/sintel-official-premiere/
* ↑ (en)http://durian.blender.org/news/online-film-release-september-30/
* 1 2 3 (en)http://durian.blender.org/about/
* ↑ (en)http://durian.blender.org/news/casting-line-up-thom-hoffman-and-halina-reijn/
* ↑ (en)http://durian.blender.org/news/in-the-studio-with-halina-rijn-and-thom-hoffman/